Il-Prim Ministru u l-president tal-MFA f'laqgħa kordjali f'Kastilja F 'laqgħa kordjali bejn il-Prim Ministru, Dr Robert Abela u l-president tal-MFA, Bjorn Vassallo, fil-Berġa ta' Kastilja, ġew dis­kussi temi importanti fuq diversi proġetti u inizjattivi li l-Malta Football Asso­ciation qed taħdem fuqhom b'mod proattiv u li huma parti mill-istrateġija varata fl-aħħar ġimgħat mill-Assoċjazzjoni. Il-Gvern Malti filwaqt li laqa' b'sodisfazzjon ir-rifor­mi li kienu mfassla u li issa bdew jiġu mplimentati fl-aħħar xhur, irrikkonferma l-pożizzjoni tiegħu favur il-bidliet estensivi kemm rigward il-parti sportiva u kif ukoll fuq il-parti tal-go­vernanza biex jissaħħu l-istrutturi tal-istess Assoċjaz­zjoni u tal-clubs membri. Din il-koperazzjoni bejn il-Gvern u l-MFA għandha wkoll twassal għal aktar investiment fl-infrastruttura sportiva li minnha fuq kuntest lokali ghandha tibbenefika l-familja kollha tal-football u f'livell internazzjonali jkunu mmoder­nizzati l-faċilitajiet biex pajjiżna jibqa' kompetittiv fin-niċċa tat-turiżmu sportiv.